Държавен вестник, бр. 22, 2013 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  22
4. определеният стандарт се подлага на 
експертно и обществено обсъждане, доприна­
сящо за изчисляване на по-прецизен фактор 
на оценка на безопасност.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Специфични за даден тип водни тела 
хидроморфологични и физикохимични усло­
вия“ означава състояние в настоящето или 
в миналото, когато е нямало или е имало 
много малки изменения в стойностите на 
хидроморфологичните и физикохимичните 
елементи за качество, каквито биха могли да 
се регистрират при отсъствие на антропогенно 
въздействие.
2. „Специфични за даден тип водни тела 
биологични референтни условия“ означава със­
тояние в настоящето или в миналото, когато е 
нямало или е имало много малки изменения 
в стойностите на биологичните елементи за 
качество, каквито биха могли да се регистри­
рат при отсъствие на въздействие от човешка 
дейност; биологичните референтни условия 
трябва да се представят чрез стойностите на 
биологичните елементи за качество при изчис­
ляването на съотношението на екологичното 
качество и последващото класифициране на 
екологичното състояние.
3. „Точков източник на замърсяване“ е 
обект, от който отпадъчните води чрез едно 
или повече зауствания постъпват в дадено 
водно тяло.
4. „Дифузен източник на замърсяване“ оз­
начава дейност или дейности, замърсяването 
от които не може да се асоциира (свърже) с 
точков източник на замърсяване и произхожда в 
резултат на пространствено използване на земи.
5. „Референтна мониторингова станция“ 
е географско място, разположено в участък 
от водно тяло без или със минимално въз­
действие от човешка дейност, състоянието на 
водите на което отговаря на специфичните 
за типа биологични референтни условия и на 
специфичните хидроморфологични и физико­
химични условия.
6. „Остро състояние на токсичност“ е 
въздействие, при което токсичният агент е 
в концентрации и с продължителност, пре­
дизвикващи пълно унищожаване на водните 
организмови съобщества.
7. „Хронично състояние на токсичност“ е 
потискане на жизнената активност на водните 
организми чрез пряко отровно действие или 
биоакумулация на токсичните агенти.
8. „Значим натиск“ е този, който сам по 
себе си или в комбинация с други видове 
натиск може да допринесе с въздействието 
си до непостигане на поставените екологични 
цели за определеното водно тяло.
9. „Интеркалибрация“ е процес, осигуря­
ващ сравнимост на резултатите от оценката 
на биологичните елементи за качество по 
методики за анализ и оценка, разработени от 
отделни европейски държави членки.
10. „Екорегион“ е териториална единица, 
в която са проявени приблизително едни и 
същи растителни и животински елементи, 
обусловени от еднотипни климатични влияния, 
геологично развитие и историческо развитие 
на флората и фауната.
§ 2. Тази наредба въвежда изискванията 
на Приложение II, т. 1.1 „Характеризиране 
на повърхностен тип водни обекти“, т. 1.2 
„Екорегиони и типове повърхностни водни 
обекти“, „Система Б“, т. 1.3 „Установяване 
на специфични условия за типовете повърх­
ностни водни обекти“, т. 1.4 „Определяне на 
товарите“, т. 1.5 „Оценка на въздействието“; 
Приложение V, т. 1.1 „Качествени елементи 
за класификация на екологичното състояние“, 
т. 1.2 „Нормативни определения за класифи­
кациите на екологичното състояние“, т. 1.4. 
„Класификация и представяне на екологичното 
състояние“ и Приложение VIII от Директива 
2000/60/ЕО на Европейския парламент и на 
Съвета от 23 октомври 2000 г. за установя­
ване на рамка за действията на Общността 
в областта на политиката за водите (OB, бр. 
L 327/1 от 22.12.2000 г.).
§ 3. Класификационната система за оценка 
на екологично състояние и стандартите за 
качество на околна среда за специфични замър­
сители, химични елементи и други вещества 
се променят в съответствие с актуализиране 
на европейското законодателство и резултати 
от научни разработки, утвърдени от министъра 
на околната среда и водите.
ЗАКЛЮЧИТЕЛНИ РАЗПОРЕДБИ
§ 4. Наредбата се приема на основание 
чл. 135, ал. 1, т. 9 от Закона за водите. 
§ 5. Наредба № 13 от 2007 г. за характе­
ризиране на повърхностните води (обн., ДВ, 
бр. 37 от 2007 г.; изм. и доп., бр. 80 от 2011 г.) 
и свързаните с нея поднормативни актове се 
отменят.
§ 6. Наредбата влиза в сила от деня на 
обнародването є в „Държавен вестник“.
Министър: 
Нона Караджова